wickkiey/tamil-wikipedia-chunked huggingface dataset:
# சி. ஜெயசங்கர்

## வாழ்க்கைக் குறிப்புகள்

கோண்டாவிலில் பிறந்த இவர் கோண்டாவில் இந்து மகா வித்தியாலம், கொக்குவில் இந்துக் கல்லூரி, யாழ் புனித பரியோவான் கல்லூரி ஆகியவற்றில் கல்வி கற்றார். யாழ்ப்பாணப் பல்கலைக்கழகத்தில் நாடகமும் அரங்கியலும் பிரிவில் சிறப்புப் பட்டம் பெற்றார். கிழக்குப் பல்கலைக்கழகத்தில் *சுதேசிய சமுதாய அரங்காக கூத்தின் மீளுருவாக்கம்* என்ற தலைப்பில் முதுகலைமாணிப் பட்டம் பெற்றார். இப்பொழுது கிழக்குப் பல்கலைக்கழகத்தில் விரிவுரையாளராகப் பணிபுரிகிறார்.
# சி. ஜெயசங்கர்

## இவரது பணிகள்

*Third Eye* என்ற இதழை வெளியிடும் இவர் மட்டக்களப்பில் இயங்கும் மூன்றாவது கண் உள்ளூர் அறிவுத்திறன் செயற்பாட்டுக் குழுவின் இணை இணைப்பாளராகச் சேவையாற்றுகிறார். அவ்வமைப்பினரின் *மூன்றாவது கண்* இதழின் இணையாசிரியருமாவார். பலவிதமான சமூகச் செயற்பாடுகள், பட்டறைகள், கூத்துக்கள் போன்ற அரங்க அளிக்கைகள், நூல் வெளியீடுகள் எனப் பலவிதமான சமுதாயச் செயற்பாடுகளில் ஈடுபடுபவராவார்.
# இலங்கை சுதந்திரக் கட்சியின் புதிய அரசியல் திட்டம், 2007

இலங்கை சுதந்திரக் கட்சி இனப்பிரச்சினையை தீர்ப்பதையும் இலங்கையின் ஒருமைப்பாட்டை காப்பதையும் முதன்மை நோக்கங்களாக கொண்டு மே 1, 2007 அன்று All Party Representative Committee (APRC) க்கு சமர்ப்பித்த திட்டமே **இலங்கை சுதந்திரக் கட்சியின் புதிய அரசியல் திட்டம்** ஆகும். இத்திட்டத்தில் தற்போதைய அதிகாரம் மிக்க சனாதிபதி முறையை நீக்குவது தொடர்பாக வாக்குபதிவு, மாவட்ட நிலையில் அதிகாரப் பரவலாக்கம், சிங்களத் தமிழ் மொழிகளுக்கு சம உரிமை போன்ற விடயங்கள் விளக்கப்பட்டுள்ளன.
# இலங்கை சுதந்திரக் கட்சியின் புதிய அரசியல் திட்டம், 2007

## முக்கிய அம்சங்கள்

- மாவட்ட அடிப்படையிலான அதிகாரப் பரவலாக்கல்
- பிரபுக்கள் சபை - Senate Chamber
- தேசிய நில நீர் வாரியம்
- district ethnic ombudsman
- முழு செயலாற்று அதிகாரம் மிக்க சனாதிபதி முறையை நீக்குதல் தொடர்பாக வாக்கெடுப்பு
# இலங்கை சுதந்திரக் கட்சியின் புதிய அரசியல் திட்டம், 2007

## விமர்சனங்கள்

இந்த புதிய அரசியல் திட்டம் அரசியலை 30 மாவட்டங்களுக்கு பிரித்து தருவது என்ற போர்வையில், சிறுபானமை மக்களின் வலிவை பிரித்து பலவீனப்படுத்தவே உதவும் என்று விமர்சிக்கப்பட்டுள்ளது.
# தமிழ்நாடு தானுந்து தொழிற்துறை

தமிழ்நாட்டில் நடைபெறும் தானுந்து வடிவமைப்பு, உற்பத்தி, விற்பனை ஆகியவற்றை **தமிழ்நாடு தானுந்து தொழிற்துறை** எனலாம். இந்தியாவில் தானுந்து தொழிற்துறையில் தமிழ்நாடு முதன்மை பெறுகின்றது. தானுந்து உற்பத்தியில் முன்னிற்கும் பல பன்னாட்டு வர்த்தக நிறுவனங்கள் தமிழ்நாட்டில் தமது உற்பத்தி நிலையங்களை நடத்திவருகின்றன. இதன் காரணமாகத் தமிழ்நாட்டுக்கு, குறிப்பாக சென்னைக்கு "இந்தியாவின் டெட்ராய்ட்" என்று ஒரு குறிப்பு பெயர் உண்டு .
# தமிழ்நாடு தானுந்து தொழிற்துறை

## வரலாறு

1948ஆம் ஆண்டு, 'ஆஸ்டின் தானுர்ந்தி' தயாரிப்புகாக் அசோக் லேலண்ட் நிறுவப்பட்டது. இன்று அசோக் லேலண்ட் டிரக்குகள், பஸ் முதலியவற்றை தமிழ்நாட்டில் உள்ள மூன்று தொழில்சாலையில் இருந்து தயாரிக்கிறது..போர்ட் நிறுவனம் 1995ஆம் ஆண்டு மகேந்திரா அண்டு மகேந்திரா நிறுவனத்துடன் 50:50 கூட்டு அடிப்படையில் சென்னையில் நிறுவப்பட்டது. பின்னர் 1998 போர்ட் நிறுவனம், பெரும்பான்மை பங்குகளை வாங்கி போர்ட் இந்தியா நிறுவனம் என்று மாற்றப்பட்டது.கொரியாவை சேர்ந்த ஹுன்டாய் நிறுவனம் 1996ம் ஆண்டு திருப்பெரும்புதூரில் நிறுவப்பட்டது.  
தமிழ்நாட்டின் தொழிற்துறை முதலீட்டு அதிகரிக்க, முதலீட்டு நட்பு ஆட்சிகள், நல்ல உள்கட்டமைப்பு, துறைமுகம் ஆகியவற்றை காரணங்களாக கூறலாம். அமெரிக்கவின் கேட்டர்பிள்ளர், ஜப்பானின் கோமாட்சு, தென் கொரியாவின் தூசான் ஆகியவை, பூமியின் நகரும் உபகரணங்கள் தயாரிக்க சென்னையை தேர்ந்தெடுத்துள்ளன. சென்னை-திருப்பெரும்புதூர்-ஓரகடம் ஆட்டோமொபைல் தயாரிக்கும் மையமாக உள்ளது.தேசிய வாகன சோதனை ஆராய்ச்சி மற்றும் அபிவிருத்தி மையம் 450 கோடி முதலீட்டில் ஓரகடத்தில் அமைய உள்ளது. இதன் மூலம், வாகன உற்பத்தியாளர்கள் வடிவமைப்பு, மாசு, செயல்திறன் தரநிலைகளை சோதனை செய்து கொள்ளாம்.
# தமிழ்நாடு தானுந்து தொழிற்துறை

## தானுந்து தொழிற்சாலைகள் (தமிழ்நாடு)

இந்தியாவின் தானுந்து உற்பத்தி மற்றும் உதிரிப்பாகங்கள் துறையின் 30% தமிழ்நாட்டில் உள்ளது.ஹுன்டாய்[கொரிய நிறுவனம்] வருடத்தில் 3,30,000 கார்களை(தானுந்து) சென்னையில் உள்ள தொழில்சாலையில் இருந்து தயாரிக்கிறது. ஹுன்டாய் மார்ச் 2012 வரை, 1.5 மில்லியன் கார்களை சென்னையில் உள்ள தொழில்சாலையில் இருந்து 120 நாடுகளுக்கு ஏற்றுமதி செய்துள்ளது.டைம்லர் பேருந்து தொழில்சாலை சென்னை ஒரகடத்தில் 425 கோடி ரூபாய் முதலீட்டில் அமைந்துள்ளது. பாரத் லாரிகள் மற்றும் பேருந்துகள், பியூசோ லாரிகள் , மெர்சிடஸ் பென்ஸ் பேருந்துகள் என மூன்று பிராண்டுகளை ஒரே கூரையின் கீழ் தயாரிக்கும் டெய்ம்லர் ஆலை உலகில் ஓரகடத்தை தவிர வேறு எங்கும் இல்லை.  
, இந்தியா.]]  
| தானுர்ந்தி ரகம் |  |  |  |  |
| --- | --- | --- | --- | --- |
| அசோக் லேலண்ட் | எண்ணூர், ஓசூர் | 1948 | லாரி, பேருந்து |  |
| போர்ட் | மறைமலை நகர், காஞ்சிபுரம் | 1995 | ஐகான், பியஸ்டா, பிகொ |  |
| ஹுன்டாய் | திருபெரும்புதூர், காஞ்சிபுரம் | 1996 | சன்ட்ரொ, ஐ10, ஐ20, வெர்ணா, அக்சென்ட் |  |
| மிட்சுபிசி | திரூவள்ளூர் | 1998 | மிட்சுபிசி லன்சர், பஜீரோ, சிடியா |  |
| நிசான் | ஒரகடம், காஞ்சிபுரம் | 2005 | டியனா |  |
| பியம்டபில்யு | சிங்கப்பெருமாள்கோவில், சென்னை | 2007 | பியம்டபில்யு 3 வரிசை, பியம்டபில்யு 5 வரிசை, மினி கன்ட்ரிமன் |  |
| ரெனால்ட் | ஒரகடம், காஞ்சிபுரம் | 2007 | லொகன், டஸ்டர், பல்ஸ் |  |
| டைம்லர் | சென்னை | வர்த்தக வாகனங்கள் |  |  |
| தபே | சென்னை | 1960 | டிராக்டர் |  |
| கொமாட்ஸ்யூ | ஒரகடம் | 2007 | 60 டன் மற்றும் 100 டன் ஆகிய சுரங்க ட்ரக் வண்டிகள் தயாரிப்பாளர்கள் | } |  
கீழே தமிழ்நாட்டில், தயாரிக்கபடும் டயர்/சக்கரம் நிறுவனங்கள், நிறுவிய வருடம், மற்றும் முதலீடு  
| முதலீடு[கோடிகள் ரூபாய்] |  |  |  |  |
| --- | --- | --- | --- | --- |
| எம்.ஆர்.எஃப் | அரக்கோணம், திருவெற்றீயூர் | 1946 |  |  |
| அப்பல்லோ டயர்ஸ் | ஒரகடம் | 2008 | 2100 |  |
| பிரிஜ் ஸ்டொன் | ஒரகடம் |  |  |  |
| டண்லப் | அம்பத்தூர் | மூடப்பட்டது. |  |  |
| ஜெ.கெ டயர்ஸ் | திருபெரும்புதூர் | 1400 |  |  |
| மிஷ்ஷலின் | தீர்வை கண்டிகை | 2012 | 11000 (4000 நிலை 1) | } |  
- ஹூண்டாய் - 1996 - சென்னை
- போர்டு - மறைமலை நகர், சென்னை - நேரடி வேலை: 2000, தயாரிப்பு திறன் ஒரு வருடத்தில் 100,000 தானுர்ந்தி
- பி.எம்.டபிள்யூ- சனவரி 2006 - 1 பில்லியன் ரூபாய் முதலீடு
- நாஜா[மலேசிய தானுந்து] - சனவரி 2007
- ஆட்டோமொபைல் சோதனை வசதி
- மிட்சுபிசி மோட்டார்ஸ் - திறன் ஒரு வருடத்தில் 12,000 தானுர்ந்தி
- விஸ்டியான்
- மகிந்திரா அண்டு மகிந்திரா
- இந்துஸ்தான் மோட்டார்ஸ் லிமிட்டெட்
- நிசான்
# வார்ப்புரு:Superimpose/doc

---
<includeonly>:*This template documentation is from /doc* [<span>[ edit]</span>]</includeonly>
__NOTOC__
This template is a utility which superimposes one image over another, and positions it relative to the top corner of the bottom image. Although the original idea was to place a dot on a locator map based on editable coordinates, it can be used to precisely overlay any two images for any reason.
# வார்ப்புரு:Superimpose/doc

## Usage

### Example

<div>  
</div>  
The wikicode below will create the image at :  
<div>
<pre>  
</pre>
</div>  
<div></div>
# வார்ப்புரு:Superimpose/doc

## Usage

### Using the Template

To get started, you can simply copy this blank definition into your page, and fill in the data.  
<pre>  
</pre>
# வார்ப்புரு:Superimpose/doc

## Usage

### Parameter Definitions

- **base:** File name of the base (bottom) image
- **base_width:** Width to display the base image, *in pixels*
- **base_caption:** Text to show when a user's mouse hovers over the base image
- **float:** File name of the top image
- **float_width:** Width to display the top image, *in pixels*
- **float_caption:** Text to show when a user's mouse hovers over the top image
- **x:** distance to offset the top image from the edge of the base image, *in pixels or any other CSS-standard units*
- **y:** distance to offset the top image from the top edge of the base image, *in pixels or any other CSS-standard units*
# வார்ப்புரு:Superimpose/doc

## Usage

### A Note about the Locator Dot

I originally built this template thinking I could use an SVG file with transparency (mostly for the dot in locator maps). However, it seems Internet Explorer users can't handle transparent PNGs without a fix that Wikimedia's not yet delivering, so for now I recommend using the GIF version in the example above. When IE better supports PNGs, we can swap the better format back in.
<includeonly>  
ar:قالب:Superimpose
be:Шаблон:Superimpose
bn:টেমপ্লেট:Superimpose
bpy:মডেল:Superimpose
ca:Plantilla:Sobreposat
cy:Nodyn:BS-arddygaf
de:Vorlage:Bild mit Markierung
en:Template:Superimpose
eo:Ŝablono:Supre enmetu
es:Plantilla:Sobrepuesto
fi:Malline:Superimpose
fr:Modèle:Superpose
he:תבנית:החפפת תמונה
hi:साँचा:Superimpose
hu:Sablon:Superimpose
hy:Կաղապար:Superimpose
it:Template:Sovraimmagine
ja:Template:Superimpose
jv:Cithakan:Superimpose
ka:თარგი:Superimpose
kn:ಟೆಂಪ್ಲೇಟು:Superimpose
ko:틀:그림포개기
lt:Šablonas:Superimpose
mzn:شابلون:Superimpose
nl:Sjabloon:Superimpose
nn:Mal:Superimpose
no:Mal:Bilde med markering
rmy:Sikavno:Opralthovipen
ro:Format:Suprapunere
roa-tara:Template:Sovraimmagine
ru:Шаблон:Superimpose
sh:Šablon:Superimpose
simple:Template:Superimpose
sl:Predloga:Superponiraj
sr:Шаблон:Superimpose
sv:Mall:Superponera
th:แม่แบบ:Superimpose
uk:Шаблон:Superimpose
vi:Bản mẫu:Superimpose
zh:Template:Superimpose
</includeonly>
# சிங்கராஜக் காடு

**சிங்கராஜா வனம்** (*Sinharaja Forest Reserve*) இலங்கையில் அமைந்துள்ள பாதுகாக்கப்பட்ட தேசிய வனமாகும். இது இலங்கையின் சபரகமுவா, தென் மாகாணங்களின் எல்லையில் இரத்தினபுரி, காலி , மாத்தறை மாவட்டங்களில் தாழ்நில ஈரவலயத்தில் அமைந்துள்ளது. சிங்கராஜா வனம் கடல் மட்டத்தில் இருந்து 300 மீட்டர் தொடக்கம் 1170 மீட்டர் உயரம் கொண்ட அயன மண்டல மழைக்காடாகும். இக்காட்டின் உயிரினப் பல்வகைமை மிக அதிகமாகும். இதன் உயிரியல் முக்கியத்துவம் காரணமாக 1988ஆம் ஆண்டு முதல் யுனெஸ்கோவினால் உலக உரிமைத்தளமாக அறிவிக்கப்பட்டுள்ளது. உள்நாட்டு வெளிநாட்டு உல்லாசப் பயணிகளிடையே மிகப் பிரபலமான தளங்களில் ஒன்றாகும்.  
இன்றைய சிங்கராஜா வனத்தின் பெரும்பகுதி 1875 ஆண்டு மே 8 ஆம் நாள், இலங்கைத் தரிசு நிலச்சட்டத்தின் கீழ் 4046 ஆம் இலக்க அரசிதழின் படி சிங்கராஜா வனம் இயற்கை ஒதுக்கீடாக அறிவிக்கப்பட்டது. 20 ஆம் நூற்றாண்டின் ஆரம்பத்தில் மேலும் பல பகுதிகள் இதற்குள் இணைக்கப்பட்டன. ஏப்ரல் 1978 ஆம் ஆண்டு இது உயிரின ஒதுக்கீடாக அறிவிக்கப்பட்டது. 1988 அக்டோபர் 21 ஆம் நாள் 528/14 அரசிதழின் படி, 7,648.2 எக்டயார் பரப்பளவு இலங்கையின் தேசிய உரிமைக் காடாக இது அறிவிக்கப்பட்டது. இதே ஆண்டு யுனெஸ்கோ 6,092 எக்டயார் காட்டு ஒதுக்கீடு மற்றும் 2,772 எக்டயார் முன்மொழியப்பட்ட காட்டு ஒதுக்கீடு என்பவற்றை உள்ளடக்கிய 8,864 எக்டயார் பரப்பளவை உலக உரிமைத் தளமாக அறிவித்தது.
# மே 7

## பிறப்புகள்

- 1711 &ndash; டேவிடு யூம், இசுக்கொட்டிய பொருளியலாளர், வரலாற்றாளர், மெய்யியலாளர் (இ. 1776)
- 1814 &ndash; ராபர்ட் கால்டுவெல், அயர்லாந்து திராவிட மொழியியலாளர் (இ. 1891)
- 1819 &ndash; ஆட்டோ வில்கெல்ம் வான் சுத்ரூவ, உருசிய வானியலாளர் (இ. 1905)
- 1833 &ndash; ஜொகான்னெஸ் பிராம்ஸ், செருமானிய இசையமைப்பாளர் (இ. 1897)
- 1840 &ndash; பியோத்தர் இலீச் சாய்க்கோவ்சுக்கி, உருசிய இசைமைப்பாளர் (இ. 1893)
- 1861 &ndash; இரவீந்திரநாத் தாகூர், நோபல் பரிசு பெற்ற இந்திய எழுத்தாளர், கவிஞர் (இ. 1941)
- 1880 &ndash; பாண்டுரங்க வாமன் காணே, இந்திய இந்தியவியலாளர், சமக்கிருந்த அறிஞர் (இ. 1972)
- 1883 &ndash; தமிழவேள் உமாமகேசுவரனார், தமிழகத் தமிழறிஞர் (இ. 1941)
- 1892 &ndash; சோசப்பு பிரோசு டிட்டோ, யூகொசுலாவியாவின் 1-வது அரசுத்தலைவர் (இ. 1980)
- 1901 &ndash; கேரி கூப்பர், அமெரிக்க நடிகர் (இ. 1961)
- 1919 &ndash; இவா பெரோன், அர்ச்செந்தீன நடிகை (இ. 1952)
- 1927 &ndash; ரூத் பிராவர் ஜாப்வாலா, செருமானிய-அமெரிக்க எழுத்தாளர் (இ. 2013)
- 1935 &ndash; அ. மா. சாமி, தமிழக எழுத்தாளர், இதழாளர், நூலாசிரியர் (இ. 2020)
- 1949 &ndash; சு. திருநாவுக்கரசர், தமிழக அரசியல்வாதி
- 1968 &ndash; கிருஷ்ணா டாவின்சி, தமிழக எழுத்தாளர், இதழாளர் (இ. 2012)
- 1971 &ndash; தாமசு பிக்கெட்டி, பிரான்சிய பொருளியலாளர்
- 1984 &ndash; கெவின் ஓவன்சு, கனடிய மற்போர் வீரர்
- 1987 &ndash; சந்தீப் கிசன், தெலுங்குத் திரைப்பட நடிகர்
- 1989 &ndash; அதர்வா, தமிழகத் திரைப்பட நடிகர்
# மே 7

## இறப்புகள்

- 1617 &ndash; டேவிட் பாப்ரிசியசு, செருமானிய வானியலாளர், இறையியலாளர் (பி. 1564)
- 1825 &ndash; அந்தோனியோ சாலியரி, இத்தாலிய இசையமைப்பாளர் (பி. 1750)
- 1964 &ndash; பி. கண்ணாம்பா, தென்னிந்தியத் திரைப்பட நடிகை (பி. 1910)
- 1990 &ndash; சாம் தம்பிமுத்து, இலங்கை அரசியல்வாதி (பி. 1932)
- 2011 &ndash; வில்லார்டு பாயில், நோபல் பரிசு பெற்ற கனடிய இயற்பியலாளர் (பி. 1924)
- 2015 &ndash; அமலெந்து குகா, இந்திய வரலாற்றாசிரியர், கல்வியாளர், நூலாசிரியர் (பி. 1924)
- 2021 &ndash; எம். ஒய். இக்பால், சென்னை உயர்நீதிமன்றத்தின் தலைமை நீதிபதி (பி. 1951)
# மே 7

## சிறப்பு நாள்

- வானொலி நாள் (உருசியா, பல்காரியா)
# மே 8

## நிகழ்வுகள்

- 1450 &ndash; இங்கிலாந்தில் கென்ட் நகரில் ஆறாம் என்றி மன்னருக்கெதிராக ஜாக் கேட் என்பவன் தலைமையில் கிளர்ச்சி இடம்பெற்றது.
- 1794 &ndash; பிரான்சிய வேதியியலாளர் அந்துவான் இலவாசியே பிரெஞ்சுப் புரட்சியின் பயங்கர ஆட்சியில் தேசத்துரோகக் குற்றங்களுக்காக பாரிசில் தலை துண்டிக்கப்பட்டு மரண தண்டனைக்குட்படுத்தப்பட்டார்.
- 1821 &ndash; கிரேக்க விடுதலைப் போர்: கிரேக்கர்கள் துருக்கியர்களை கிராவியா என்ற இடத்தில் இடம்பெற்ற போரில் தோற்கடித்தனர்.
- 1842 &ndash; பாரிசு நகரில் தொடருந்து ஒன்று தடம் புரண்டு தீப்பிடித்ததில் 200 பேர் வரை உயிரிழந்தனர்.
- 1886 &ndash; ஜோன் பெம்பர்ட்டன் கொக்கா கோலா எனப் பின்னர் பெயரிடப்பட்ட மென்பானத்தை விற்பனைக்கு விட்டார்.
- 1902 &ndash; கரிபியன், மார்டீனிக் தீவில் பெலே எரிமலை வெடித்ததில் 30,000 பேர் உயிரிழந்தனர்.
- 1912 &ndash; பாரமவுண்ட் பிக்சர்ஸ் நிறுவனம் ஆரம்பிக்கப்பட்டது.
- 1921 &ndash; உருமேனியாவில் பொதுவுடமைக் கட்சி ஆரம்பிக்கப்பட்டது.
- 1927 &ndash; பாரிசில் இருந்து நியூ யார்க் வரை வானூர்தியில் முதல்தடவையாக இடைத்தங்கல் எதுவுமின்றி பறந்து சாதனை படைக்க முயன்ற பிரான்சியப் போர் வீரர்கள் சார்லசு நுங்கெசர், பிரான்சுவா கோலி ஆகியோர் இடையில் காணாமல் போயினர்.
- 1933 &ndash; மகாத்மா காந்தி தலித் மக்களின் நலனுக்காக 21-நாட்கள் உண்ணாநோன்பை ஆரம்பித்தார்.
- 1941 &ndash; இரண்டாம் உலகப் போர்: செருமனியின் வான்படை இங்கிலாந்தின் நோட்டிங்காம், டார்பி நகரங்கள் மீது குண்டுகளை வீசியது.
- 1942 &ndash; இரண்டாம் உலகப் போர்: சப்பானியப் பேரரசின் வானூர்தி தாங்கிக் கப்பல் அமெரிக்கக் கடற்படையின் *லெக்சிங்டன்* கப்பலைத் தாக்கி மூழ்கடித்ததை அடுத்து பவளக் கடல் சமர் முடிவுக்கு வந்தது.
- 1942 &ndash; இரண்டாம் உலகப் போர்: கொக்கோசு தீவுகளில் ஓர்சுபரோ தீவில் நிலைகொண்டிருந்த பிரித்தானிய இலங்கை அரண்காவல் படையினர் கிளர்ச்சியில் ஈடுபட்டனர். கிளர்ச்சி முறியடிக்கப்பட்டு மூன்று இலங்கையர் தூக்கிலிடப்பட்டனர். மேலும் எட்டு பேருக்கு 3-7 ஆண்டு கால கடூழியச் சிறைத்தண்டனை வழங்கப்பட்டது.
- 1945 &ndash; இரண்டாம் உலகப் போர்: செருமனியின் மேற்குப் பகுதிப் படைகள் நிபந்தனையின்றி சரணடைந்தனர்.
- 1945 &ndash; அல்ஜீரியாவின் சேட்டிஃப் என்ற இடத்தில் நூற்றுக்காணக்கான அல்ஜீரியர்கள் பிரெஞ்சுப் படைகளினால் கொல்லப்பட்டனர்.
- 1946 &ndash; எசுத்தோனிய பள்ளி மாணவிகள் இருவர் தாலின் நகரில் அமைக்கப்பட்டிருந்த சோவியத் நினைவகத்தைத் தகர்த்தனர்.
- 1963 &ndash; கத்தோலிக்க அரசுத்தலைவர் நியோ டின் தியெம் கீழிருந்த தென் வியட்நாம் படையினர் வெசாக் நாளில் பௌத்தக் கொடி ஏற்றுவதற்கிருந்த தடையை மீறிய பௌத்தர்கள் மீது சுட்டதில் ஒன்பது பேர் கொல்லப்பட்டனர்.
- 1978 &ndash; ரைன்ஹோல்ட் மெஸ்னெர், பீட்டர் எபெலர் இருவரும் முதற்தடவையாக ஆக்சிசன் ஊக்கி எதுவும் இல்லாமல் எவரெஸ்ட் சிகரத்தை எட்டிய முதல் மனிதர் எனற சாதனையை ஏற்படுத்தினர்.
- 1980 &ndash; பெரியம்மை நோய் ஒழிக்கப்பட்டு விட்டதாக உலக சுகாதார அமைப்பு அதிகாரபூர்வமாக அறிவித்தது.
- 1984 &ndash; டெனிசு லோர்ட்டி என்ற இராணுவ வீரர் கியூபெக் சட்டமன்றத்தினுள் புகுந்து சுட்டதில் மூவர் கொல்லப்பட்டனர், 13 பேர் காயமடைந்தனர்.
- 1987 &ndash; வட அயர்லாந்து, லோகல் என்ற இடத்தில் எட்டு ஐரியக் குடியரசுப் படை வீரர்கள் இராணுவத்தினரால் கொல்லப்பட்டனர்.
- 1997 &ndash; சீனாவில் விமானம் ஒன்று வீழ்ந்து விபத்துக்குள்ளானதில் 35 பேர் உயிரிழந்தனர்.
- 1998 &ndash; இலங்கையின் தெற்கே திக்குவல்லையில் சிங்களவருக்கும் முசுலிம்களுக்கும் இடையே கலவரம் மூண்டது.
- 2007 &ndash; புதிய வட அயர்லாந்து உயர் சபை அமைக்கப்பட்டது.
- 2017 &ndash; தமிழ் விக்கிப்பீடியாவில் 100,000-வது கட்டுரை எழுதப்பட்டது.
# மே 8

## பிறப்புகள்

- 1521 &ndash; பீட்டர் கனிசியு, டச்சு-சுவிட்சர்லாந்து மதகுரு, புனிதர் (இ. 1597)
- 1737 &ndash; எட்வார்ட் கிப்பன், ஆங்கிலேய அரசியல்வாதி, வரலாற்றாளர் (இ. 1794)
- 1786 &ndash; ஜான் வியான்னி, பிரான்சியப் புனிதர் (இ. 1859)
- 1828 &ndash; ஹென்றி டியூனாண்ட், செஞ்சிலுவைச் சங்கத்தை நிறுவிய சுவிட்சர்லாந்து தொழிலதிபர், நோபல் பரிசு பெற்றவர் (இ. 1910)
- 1884 &ndash; ஹாரி எஸ். ட்ரூமன், ஐக்கிய அமெரிக்காவின் 33வது அரசுத்தலைவர் (இ. 1972)
- 1894 &ndash; பெஞ்சமின் கிரகாம், பிரித்தானிய-அமெரிக்கப் பொருளியல் நிபுணர் (இ. 1976)
- 1895 &ndash; புல்டன் சீன், அமெரிக்கப் பேராயர் (இ. 1979)
- 1899 &ndash; பிரீட்ரிக் கையக், நோபல் பரிசு பெற்ற ஆத்திரியப் பொருளியலாளர் (இ. 1992)
- 1916 &ndash; சின்மயானந்தா, இந்திய சமயத் தலைவர் (இ. 1993)
- 1924 &ndash; சு. வித்தியானந்தன், இலங்கைக் கல்விமான், தமிழறிஞர் (இ. 1989)
- 1925 &ndash; கு. சி. அமுர், இந்திய எழுத்தாளர், விமர்சகர்
- 1929 &ndash; கிரிஜா தேவி, இந்தியப் பாடகி (இ. 2017)
- 1926 &ndash; டேவிட் ஆட்டன்பரோ, ஆங்கிலேய சூழலியலாளர்
- 1938 &ndash; ஜாவிட் புர்க்கி, இந்தியப்-பாக்கித்தானியத் துடுப்பாளர்
- 1953 &ndash; ரெமோ பெர்னாண்டஸ், போர்த்துகீச-இந்தியப் பாடகர்
- 1953 &ndash; தேவி செட்டி, இந்திய இதய அறுவை சிகிச்சையாளர், தொழிலதிபர்
- 1954 &ndash; குவாம் ஆந்தனி அப்பையா, கானா-ஆங்கிலேய மெய்யியலாளர்
- 1993 &ndash; பாட் கம்மின்ஸ், ஆத்திரேலியத் துடுப்பாளர்
# மே 8

## இறப்புகள்

- 685 &ndash; இரண்டாம் பெனடிக்ட் (திருத்தந்தை) (பி. 635)
- 1794 &ndash; அந்துவான் இலவாசியே, பிரான்சிய வேதியியலாளர், உயிரியலாளர் (பி. 1743)
- 1821 &ndash; காலின் மெக்கன்சி, ஆங்கிலேய கிழக்கிந்திய நிறுவன இராணுவ அதிகாரி, கீழ்த்திசை ஆய்வாளர் (பி. 1754)
- 1891 &ndash; எலனா பிளவாத்ஸ்கி, பிரம்மஞான சபையைத் தோற்றுவித்த உருசிய-ஆங்கிலேயர் (பி. 1831)
- 1936 &ndash; ஆசுவால்டு ஸ்பெங்கிலர், செருமானிய வரலாற்றாளர் (பி. 1880)
- 1951 &ndash; மு. நல்லதம்பி, ஈழத்துப் புலவர்
- 1967 &ndash; கூடூரு வெங்கடாசலம், இந்திய ஆர்வலர், வேளாண்மை அறிவியலாளர் (பி. 1909)
- 1972 &ndash; பாண்டுரங்க வாமன் காணே, இந்தியவியலாளர், சமக்கிருத அறிஞர் (பி. 1880)
- 1972 &ndash; தாமோதரம் சஞ்சீவய்யா, ஆந்திரப் பிரதேச அரசியல்வாதி, முதலமைச்சர் (பி. 1921)
- 1987 &ndash; வி. பி. சிந்தன், தமிழக அரசியல்வாதி, தொழிற்சங்கவாதி (பி. 1918)
- 1988 &ndash; ராபர்ட் ஏ. ஐன்லைன், அமெரிக்க அறிபுனை எழுத்தாளர் (பி. 1907)
- 1993 &ndash; தேவிபிரசாத் சட்டோபாத்தியாயா, இந்திய மார்க்சியப் புலமையாளர் (பி. 1918)
- 2005 &ndash; வலம்புரி ஜான், தமிழக எழுத்தாளர், பேச்சாளர், அரசியல்வாதி (பி. 1946)
- 2008 &ndash; சி. நாகராஜா, இலங்கை வழக்கறிஞர், யாழ்ப்பாண மாநகர முதல்வர் (பி. 1931)
# மே 8

## சிறப்பு நாள்

- இரண்டாம் உலகப் போர் வெற்றி நினைவு நாள் (ஐரோப்பா)
- வெண்தாமரை நாள் (பிரம்மஞானம்)
- உலக செஞ்சிலுவை மற்றும் செம்பிறை நாள்
- பெற்றோர் நாள் (தென் கொரியா)
- விடுதலை நாள் (செக் குடியரசு)
# விக்கிப்பீடியா:ஆண்டு நிறைவுகள்/மே 7

**மே 7**:
- 1895 &ndash; உருசிய அறிவியலாளர் **அலெக்சாண்டர் பப்போவ்** உலகின் முதலாவது வானொலிக் கருவியை சென் பீட்டர்ஸ்பேர்க்கில் அறிமுகப்படுத்தினார். இந்நாள் உருசியாவில் வானொலி நாளாகக் கொண்டாடப்படுகிறது.
- 1915 &ndash; முதலாம் உலகப் போர்: செருமனியின் *யூ-20* நீர்மூழ்கிக் கப்பல் பிரித்தானியாவின் *லூசித்தானியா* என்ற ஆடம்பரக் கப்பலைத் தாக்கி மூழ்கடித்ததில் 1,198 பேர் கொல்லப்பட்டனர். இவர்களில் 128 பேர் அமெரிக்கர் ஆவர்.
- 1930 &ndash; 7.1 அளவு நிலநடுக்கம் வடமேற்கு ஈரானையும், தென்கிழக்கு துருக்கியையும் தாக்கியதில் 3000 பேர் வரை உயிரிழந்தனர்.
- 1945 &ndash; இரண்டாம் உலகப் போர்: நாட்சி ஜெர்மனியின் இராணுவத் தளபதி அல்பிரட் யோடில் செருமனியின் நிபந்தனையற்ற சரணடைதலுக்கு பிரான்சில் கையெழுத்திட்டார். அடுத்த நாள் இது அமுலுக்கு வந்தது.
- 1952 &ndash; நவீன கணினிகளுக்கான ஒருங்கிணைந்த மின்சுற்று தத்துவம் ஜெப்ரி டம்மர் என்பவரால் வெளியிடப்பட்டது.
- 2007 &ndash; உரோமைப் பேரரசர் முதலாம் ஏரோதின் கல்லறை எருசலேம் நகருக்கருகில் இசுரேலியத் தொல்லியலாளர்களால் கண்டுபிடிக்கப்பட்டது.
**இராபர்ட்டு கால்டுவெல்** (பி.&nbsp;1814) **வே. உமாமகேசுவரனார்** (பி.&nbsp;1883) **ப. கண்ணாம்பா** (இ.&nbsp;1964)
# விக்கிப்பீடியா:ஆண்டு நிறைவுகள்/மே 8

**மே 8**: உலக செஞ்சிலுவை நாள்
- 1794 &ndash; பிரான்சிய வேதியியலாளர் அந்துவான் இலவாசியே பிரெஞ்சுப் புரட்சியின் பயங்கர ஆட்சியில் தேசத்துரோகக் குற்றங்களுக்காக பாரிசில் தலை துண்டிக்கப்பட்டு மரண தண்டனைக்குட்படுத்தப்பட்டார்.
- 1886 &ndash; ஜோன் பெம்பர்ட்டன் கொக்கா கோலா எனப் பின்னர் பெயரிடப்பட்ட மென்பானத்தை விற்பனைக்கு விட்டார்.
- 1902 &ndash; கரிபியன், மார்டீனிக் தீவில் பெலே எரிமலை வெடித்ததில் 30,000 பேர் உயிரிழந்தனர்.
- 1942 &ndash; இரண்டாம் உலகப் போர்: கொக்கோசு தீவுகளில் ஓர்சுபரோ தீவில் நிலைகொண்டிருந்த பிரித்தானிய இலங்கை அரண்காவல் படையினர் கிளர்ச்சியில் ஈடுபட்டனர். கிளர்ச்சி முறியடிக்கப்பட்டு மூன்று இலங்கையர் தூக்கிலிடப்பட்டனர். மேலும் எட்டு பேருக்கு 3-7 ஆண்டு கால கடூழியச் சிறைத்தண்டனை வழங்கப்பட்டது.
- 1945 &ndash; இரண்டாம் உலகப் போர்: செருமனியின் மேற்குப் பகுதிப் படையினர் நிபந்தனையின்றி **சரணடைந்தனர்** (படம்).
- 1980 &ndash; பெரியம்மை நோய் ஒழிக்கப்பட்டு விட்டதாக உலக சுகாதார அமைப்பு அதிகாரபூர்வமாக அறிவித்தது.
**சு. வித்தியானந்தன்** (பி.&nbsp;1924) **மு. நல்லதம்பி** (இ.&nbsp;1951) **வலம்புரி ஜான்** (இ.&nbsp;2005)
# கொடுமணல் தொல்லியற்களம், ஈரோடு

தமிழ் நாட்டின் ஈரோடு மாவட்டம் பெருந்துறை வட்டம், சென்னிமலையிலிருந்து மேற்கே ஏறத்தாழ 15 கி.மீ. தூரத்திலும், திருப்பூர் மாவட்டம், ஊத்துக்குளியிலிருந்து ஏறத்தாழ 9 கி.மீ. தூரத்திலும்,காவிரி ஆற்றில் கலக்கும் நொய்யல் ஆற்றின் வட கரையில், இன்றைய கொடுமணல் அமைந்துள்ளது. இதன் அமைவிடம், சங்ககாலச் சேர நாட்டின் தலைநகரமான கரூரை, மேற்குக் கடற்கரையுடன் இணைக்கும் பண்டைய வணிகப் பாதையில் இருப்பது குறிப்பிடத்தக்கது.
# கொடுமணல் தொல்லியற்களம், ஈரோடு

## ஊர்ச்சிறப்பு

இவ்வூர் இரும்புக் காலம் (Iron Age), வரலாற்றுக் காலத்தின் தொடக்கக் காலம் (Early Historic period), சங்க காலம் (Sangam Age) என வழங்கப்படும் காலகட்டத்தில் மக்கள் வாழ்ந்த பகுதியாகும்.
கொடுமணம் என்று சங்ககாலத்தில் அழைக்கப்பட்ட இவ்விடம் பற்றிப் பதிற்றுப்பத்து என்னும் சங்க நூலில் குறிப்புகள் உள்ளன. கிறித்துவுக்கு முந்திய முதல் சில நூற்றாண்டுகளில் இப்பகுதி வணிகத்திலும், தொழிற் துறையிலும் சிறப்புற்று இருந்ததற்கான சான்றுகள் சங்க இலக்கியங்களில் காணப்படுகின்றன.  
கொடுமணல் தொல்லியற் களம் 50 ஹெக்டர் வரை பரந்துள்ளது. இதில் பெரும்பகுதி புதைகுழிகள் அடங்கிய அடக்கக் களமாகக் காணப்படுகின்றது. இதனை அண்டிச் சுமார் 15 ஹெக்டர் பரப்பளவில் குடியிருப்புப் பகுதி இருந்தமைக்கான தடயங்கள் காணப்படுகின்றன.  
அதுபோலவே, கொடுமணலில் நடந்த அகழ்வாய்வின்போது கண்டுபிடிக்கப்பட்ட ஆயிரக்கணக்கான பாசி மணிகளும், கருமாணிக்கம், நீல மணி, செவ்வந்திக்கல், மரகதம், வைடூரியம், நீலம், பச்சை, மங்கிய சிவப்புக் கல், கந்தகக் கன்மகி போன்ற நகைக் கற்களும் அங்கு அலங்காரப் பொருள் தொழிலகம் இருந்தமைக்குச் சான்று பகர்கின்றன.  
சேர நாட்டைச் சார்ந்த இந்த தொழில் நகரம் சோழ நாட்டுக் காவிரிப்பூம்பட்டினத்தோடு வியாபாரச் சாலைத் தொடர்புகொண்டிருந்தது.
# கொடுமணல் தொல்லியற்களம், ஈரோடு

## வெளிநாட்டு வணிகத் தொடர்பு

கொடுமணலில் உருவாக்கப்பட்ட உருக்கு, எஃகு மற்றும் பலவகை பாசி மணிகள் எகிப்து, உரோமை போன்ற வெளி நாடுகளுக்கும் அனுப்பப்பட்டன. கொடுமணலுக்கும், மேற்குக் கடற்கரையில் முசிறி துறைமுகத்திற்கும் (இன்று கேரளத்தில் "பட்டணம்" என்று அழைக்கப்படும் நகர்) இடையே வணிக வழித் தொடர்பு இருந்தது. ஏற்றுமதிப் பொருள்கள் முசிறிக்குக் கொண்டுசெல்லப்பட்டு, அங்கிருந்து மேலை நாடுகளுக்கு ஏற்றுமதி செய்யப்பட்டன.
# கொடுமணல் தொல்லியற்களம், ஈரோடு

## அகழ்வாய்வில் கிடைத்த பிற சான்றுகள்

கொடுமணலில் நிகழ்ந்த அகழ்வாய்வுகளின்போது, இரும்பால் ஆன ஈட்டி முனைகள், வாள்கள், இரும்பு உருக்காலை, சிப்பி, கிளிஞ்சல் அழகொப்பனை வளையல்கள், தமிழ் பிராமி எழுத்துக்களைக் கொண்ட மட்பாண்டங்கள் போன்றவை பெருமளவில் கண்டுபிடிக்கப்பட்டன.  
உரோமைப் பேரரசில் புழங்கிய பொன் மற்றும் வெள்ளி நாணயங்கள் பலவும் கிடைத்தன. மேலும், செப்பால் ஆன சிங்கச் சிலை மற்றும் இரும்பு உருக்கு ஆலை கண்டுபிடிக்கப்பட்டதைக் கொண்டு கொடுமணல் கி.மு. முதல் நூற்றாண்டிலிருந்தே தொழில் நுட்பத்தில் சிறந்து விளங்கிய நகரமாக அறியப்பட்டுள்ளது.  
கிமு 500க்கு முற்பட்ட தமிழி எழுத்துக்கள் பொறிக்கப்பட்ட பானையின் சிதிலங்களையும் பல ஆபரணங்களையும் பாண்டிச்சேரி பல்கலைக்கழகத்தை சேர்ந்த ஆராய்ச்சியாளர்கள் கண்டுபிடித்துள்ளனர்.
# கொடுமணல் தொல்லியற்களம், ஈரோடு

## மீண்டும் அகழாய்வு

27 மே 2020 அன்று தமிழ்நாடு அரசு தொல்லியல் துறை மீண்டும் கொடுமணலில் புதிதாக அகழாய்வுப் பணிகள் துவங்கியது.
# பூக்கள் பட்டியல்

- செவ்வரத்தம் பூ
- மல்லிகை
- முல்லை
- ரோசா
- தாமரை
- அல்லி
- அத்தி
- வாகை
- நித்திய கல்யாணி
- தும்பை
- நொச்சி
- பவழமல்லி
- கத்தாளம் பூ
- தாழம்பூ
- முல்லை
- கனகாம்பரம்
- சாதி மல்லி
- தாமரைப் பூ
- சூரியகாந்தி
- காகிதப் பூ
- செம்பருத்தி
- அரளிப்பூ
- அல்லிப் பூ
- அரசம் பூ
- வேப்பம் பூ
- ஆவரசம் பூ
- நந்தியாவட்டை
- தென்னம் பூ
- கமுகம் பூ
- நாகலிங்கப்பூ
- பூவரசம் பூ
- செவ்வந்தி
- அனிச்சம் பூ
# பூக்கள் பட்டியல்

## இவற்றையும் காணவும்

- சங்ககால மலர்கள்
- மல்லிகை இனங்களின் பட்டியல்
# விளாதிமிர் வெர்னாத்ஸ்கி

**விளாதிமீர் இவனோவிச் வெர்னத்ஸ்கி** (*Vladimir Ivanovich Vernadsky*, ; &nbsp;– 6 சனவரி 1945) உருசியாவைச் சேர்ந்த ஓர் உக்ரைனிய புவிஉயிர்வேதியியலாளரும், கனிமவியலாளரும் ஆவார்.]], இவர் புவிவேதியியல், புவிஉயிர்வேதியியல், அணுக்கருப் புவியியல் ஆகிய துறைகளையும் உக்ரைனிய அறிவியல் கல்விக்கழகம் (இன்று உக்ரைனியத் தேசிய அறிவியல் கல்விக்கழகம்) எனும் அமைப்பையும் உருவாக்கியவர்.,உயிர்க்கோளத்திற்கும் புவியியலுக்குமான தொடர்புகளை ஆராய்ந்த முன்னோடி அறிவியலாளர் இவர். இவர் 1926இல் வெளியிட்ட “உயிர்க்கோளம்” என்ற நூலுக்காக பெரிதும் போற்றப்படுபவர்.இதி அவர் உயிரினம் புவியை உருமாற்றும் முதன்மையான விசையெனக் கூறியுள்ளார். இவரது உணர்திறக் கோளம் பற்றிய எண்ணங்கள் சுற்றுச் சூழலியல் அறிஞர்கள், மாந்தரினப் படிமலர்ச்சி மெய்யியலாளர்கள், படிமலர்ச்சி அறிவியல் ஆராய்ச்சியாளர்கள், அண்டவெளியில் உயிரின் சாத்திய கூறுகளை ஆராயும் அறிவியலாளர்கள் ஆகிய அனைவருமே கட்டாயம் அறிந்து கொள்ள வேண்டிய ஒன்றாகக் கருதப்படுகிறது. இன்று உயிரியலில் முன்னணி கருதுகோளாக கருதப்படும் கயா (Gaia) கருதுகோளின் தன்மையில், இவரது ஆய்வுகளும் பார்வையும் அமைந்திருந்ததாக கயா கருதுகோளை முன்வைத்தவர்களுள் ஒருவரான நுண்ணுயிரியலாளர் இலின்மர்குலிசு கருதுகிறார்.இவர் 1943இல் இசுட்டாலின் பரிசைப் பெற்றார்.
# விளாதிமிர் வெர்னாத்ஸ்கி

## கயா (Gaia) கருதுகோளும் வெர்னத்ஸ்கியும்

அண்மையில் வெளியான கட்டுரை ஒன்றில், லின் மர்குலிசின் வார்த்தைகளில், 'வெர்னத்ஸ்கி மற்றும் லாபோ (வெர்னத்ஸ்கியை குறித்து பிரபல அறிவியல் நூல்கள் எழுதிய புவியியலாளர்) குறித்து அறியாமலே ஜேம்ஸ் லவ்லாக் தன் உருசிய முன்னோடிகளின் சாராம்சத்துடன் இசைவுடைய ஒரு புதிய கோட்பாட்டினை அளித்துள்ளார். அவை இரண்டுமே பிரபஞ்சத்திலியங்கும் இப்புவியின் உள்ளார்ந்த தன்மையாக உயிரினை காண்கின்றன. லவ்லாக் உயிரியங்கு தன்மையுடன் புவியினை காண்கிறார். வெர்னத்ஸ்கி உயிரினை (புவியின் மிக முக்கியமான) புவிவேதி ஆற்றலாகக் காண்கிறார். ' உதாரணமாக வெர்னத்ஸ்கி ' உயிர்-புவி வேதியியலில் சில ஆய்வுகள் ' எனும் தன் நூலில் பின்வரும் முடிவுக்கு வருகிறார், 'உயிர் தான் சார்ந்திருக்கும் சூழலிற்குத் தகுந்தாற் போல தகவமைத்துக் கொள்வதோடு அவ்வுயிரின் சூழலும் உயிருக்கு தகுந்தாற் போல தன்னை வடிவமைத்துக் கொள்கிறது. ' உயிர்களின் அதி உயிரி தன்மையை வெளிக்கொணரும் ஆய்வு முடிவுகளை வெர்னத்ஸ்கி இலக்கியத்தில் எங்கெங்கும் காண முடியும். இது புவியின் கடல் குறித்து, ' பன்மைத்தன்மை வாய்ந்த உயிர்பொருளின் இருப்பினாலும் இயக்கத்தாலும் கடலின் உயிர்களனைத்தையும் மொத்தமாக கடலின் வேதித்தன்மையை மாற்றும் ஓர் தனி பெரும் உயிரியக்கமாக காணவேண்டும். ' பாஸ்பரம்,மாக்னீசியம், சிலிக்கான் என அனைத்து வேதிப்பொருட்களின் புவிச்சுழல்களிலும் உயிரின் பங்கினை வெர்னத்ஸ்கி கடுமையான ஆய்வுகளால் கண்டறிந்தார். எனவே வெர்னத்ஸ்கியின் அறிவியல் 'கயா ' கோட்பாட்டுமுறை அறிவியற் செயல்பாட்டிற்கான திசைகாட்டியாக விளங்குகிறது.  
இவர் 1930களிலும் 1940களின் தொடக்கத்திலும் சோவியத் அணுகுண்டுத் திட்ட்த்தில்அறிவுரையாளராகப் பணீயாற்றினார். அணுக்கரு மின்திறன் உருவாக்கத்துக்கு வன்மையாக குரல் எழுப்பினார். சோவியத் ஒன்றிய யுரேனியம் வள ஆய்வை மேற்கொண்டார். இவர் தனது ரேடியம் நிறுவனத்தில் அணுப்பிளவு ஆய்வை மேற்கொண்டார். என்றாலும் முழுத்திட்டமும் கண்காணித்து நிறைவேறுவதற்குள் இவர் இயற்கை எய்தினார்.  
சமயம் பொறுத்தமட்டில் இவர் ஒரு நாத்திகர். என்றாலும் இவர் இந்துமதம், ரிக் வேதம்அகியவற்றில் ஆர்வம் கொண்டிருந்தார்.
# விளாதிமிர் வெர்னாத்ஸ்கி

## வெர்னத்ஸ்கியின் இந்திய மெய்யியல் ஈடுபாடு

வெர்னத்ஸ்கி தன் கிறிஸ்தவ இறையியல் சூழலை குறைபாடுடையதாகவே உணர்ந்துள்ளார். தனது 29 ஆவது வயதிலேயே அவர் எழுதிய கடிதமொன்றில் பின்வருமாறு கூறியிருந்தார், 'நாம் உடல்-மனது எனும் குறுகிய கிறிஸ்தவ இரட்டைத்தன்மையை கைவிட வேண்டும். உண்மையான ஆன்மிக வாழ்வு, மிக உயர்ந்த ஆதர்சங்களுடனான வாழ்வென்பது உடல் மற்றும் ஆன்மாவின் மிக உன்னத இயல்புகள் இணைந்தியங்குவதிலேயே உள்ளது.' 1920 களிலிருந்து வெர்னத்ஸ்கி மேலும் மேலும் பாரத தத்துவங்களால் ஈர்க்கப்பட்டார். 1920 லில் அவர் ஒரு ரஷிய தத்துவவியலாளரை அவரது நூலில் பாரத தத்துவத்திற்கு உரிய இடம் கொடுக்காததற்காக கடிந்து எழுதிய கடிதத்தில் அவர் குறிப்பிடுகிறார், <blockquote>'ஹிந்துக்களின் சமய மற்றும் தத்துவ சிந்தனைகள் மூலம் நாம் பெறுவது நம்முடைய யூதேய-கிறிஸ்தவ சிந்தனைகளிலிருந்து நாம் பெற்றதை காட்டிலும் அதிகம் என கருதுகிறேன்.'</blockquote> மேலும் அவர் பிற்கால கடிதம் ஒன்றில் வேத உபநிஷதங்களை குறித்த அவர் புலமையும் ஈடுபாடும் தெள்ளத்தெளிவாகிறது, <blockquote>'தெய்சினின் மொழிபெயர்ப்பில் உள்ள ரிக்வேத பாடல் ஒன்றினை அனுப்பியுள்ளேன். இம்மொழிபெயர்ப்பு அதன் மூல பாடலிற்கு நம்பிக்கையானதென்றே கருதுகிறேன். இக்கவி புத்தருக்கு நெடுங்காலம் முன்பும் ஏசுவிற்கு பல நூற்றாண்டுகள் முன்பும், சாக்ரட்டாசிற்கும் அனைத்து கிரேக்க சிந்தனைகளுக்கும் அறிவியலுக்கும் பன்னெடுங்காலம் முன்பும் இயற்றிய பாடலிது. ஆனால் இப்பாடல் நம்முள் எழுப்பும் சிந்தனைகள் இன்றைக்கும் பொருந்துகிறது.இப்பாடல் எத்தகைய உயர்ந்த எண்ணங்களை நம்முள் உருவாக்குகிறது! படைப்புக் கடவுளைக் குறித்து பெரும் ஐய வினாக்களை எழுப்புகிறது....இதுவே இதயத்தின் உள்தேடல். இதுவே அன்பின் உணர்ச்சி '.</blockquote> உருசிய இந்தியவியலாளர் அலெக்சாந்தர் செக்னிவிச்சின் கூற்றின் படி வெனத்ஸ்கி (அர்னால்ட் தாயின்பீ போன்றே) இந்நூற்றாண்டில் மாந்தரினம் தன் பண்பாட்டுப் பன்மையையும் மக்கட்பண்பு மதிப்பீடுகளையும் காப்பாற்ற இந்திய மெய்யியலின் துணையினைப் பெறத் திரும்பும் எனக் கருதியதாக கூறுகிறார். தன் இறுதிக்காலத்தில் வெர்னத்ஸ்கி சுவாமி விவேகானந்தரின் சிந்தனைகளால் மிகத் தீவிரமாகக் கவரப்பட்டார் எனத் தெரிகிறது. 1936 இல் பெங்களூரில் இயங்கி வந்த உயிர் வேதியியல் கழகத்தில் (Society for Biochemistry) இவர் ஒரு தேர்ந்தெடுக்கப்பட்ட உறுப்பினரானார்.  
இவரது மகனான ஜார்ஜ் வெர்னத்ஸ்கி (1887–1973) அமெரிக்காவுக்குப் புலம்பெயர்ந்தார். அங்கு அவர் இடைக்கால், இக்கால உருசிய வரலாற்றில் பல நூல்களை வெளியிட்டார்.
# விளாதிமிர் வெர்னாத்ஸ்கி

## தகைமைகள்

இவருக்கு மதிப்பு நல்க, மாஸ்கோ வளாகமொன்றான உக்ரைன் தேசிய நூலகமும் கிரீமியாவில் உள்ள தாவரிதா தேசியப் பல்கலைக்கழகமும் இவரது நினைவாகப் பெயரிடப்பட்டுள்ளன.  
பன்னாட்டவையின் கல்வி, அறிவியல், பண்பாட்டுநிறுவனம் (யுனஸ்கோ) "Globalistics-2013", எனும் பன்னாட்டுக் கருத்தரங்கை மாஸ்கோ மாநிலப் பல்கலைக்கழகத்தில் 2013 அக்தோபர் 23–25ஆகிய நாட்களில் இவரது 150ஆம் ஆண்டு நினைவாக நடத்தியது.
# விளாதிமிர் வெர்னாத்ஸ்கி

## தேர்வு நூல்கள்

- *புவிவேதியியல்*, உருசிய மொழியில் 1924இல் வெளியிடப்பட்ட்து.
- *உயிர்க்கோளம்*, உருசிய மொழியில் முதலில் 1926இல் வெளியிடப்பட்ட்து. ஆங்கில மொழிபெயர்ப்புகள்:
- Oracle, AZ, Synergetic Press, 1986, , 86 pp.
- tr. David B. Langmuir, ed. Mark A. S. McMenamin, New York, Copernicus, 1998, , 192 pp.
- *புவிவேதியியல், உயிர்க்கோளக் கட்டுரைகள்*, tr. Olga Barash, Santa Fe, NM, Synergetic Press, , 2006
# விளாதிமிர் வெர்னாத்ஸ்கி

## தேர்வு நூல்கள்

### நாட்குறிப்புகள்

- *Dnevniki 1917–1921: oktyabr 1917-yanvar 1920* (*Diaries 1917–1921*), Kiev, Naukova dumka, 1994, , 269 pp.
- *Dnevniki. Mart 1921-avgust 1925* (*Diaries 1921–1925*), Moscow, Nauka, 1998, , 213 pp.
- *Dnevniki 1926–1934* (*Diaries 1926–1934*), Moscow, Nauka, 2001, , 455 pp.
- *Dnevniki 1935–1941 v dvukh knigakh. Kniga 1, 1935–1938* (*Diaries 1935–1941 in two volumes. Volume 1, 1935–1938*), Moscow, Nauka, 2006,,444 pp.
- *Dnevniki 1935–1941 v dvukh knigakh. Kniga 2, 1939–1941* (*Diaries 1935–1941. Volume 2, 1939–1941*), Moscow, Nauka, 2006, , 295 pp.
# வார்ப்புரு:உயிரினங்கள் பட்டியல்கள்

| <>'''உயிரினங்கள்
பட்டியல்கள்'''</> |  |
| --- | --- |
| <>உயிரினங்களை வகைப்படுத்தல்</> |  |
| <>விலங்குகள் பட்டியல்</> |  |
| <>பூச்சிகள் பட்டியல்</> |  |
| <>மீன் வகைகள் பட்டியல்</> |  |
| <>பறவைகள் பட்டியல்</> |  |
| <>ஊர்வன பட்டியல்</> |  |
| <>பாலூட்டிகள் பட்டியல்</> |  |
| <>[ தொகு]</> | } |
# விலங்குகள் பட்டியல்

ர | ஆ | இ | ஈ | உ | ஊ | எ | ஏ | ஐ | ஒ | ஓ | ஃ
க | ங | ச | ஞ | ட | ண | த | ந |ப | ம | ய | ர | ல | வ | ழ | ள | ற | ன
__NOTOC__
# விலங்குகள் பட்டியல்

## அ

- அணில்
- அனாக்கொண்டா பாம்பு
- அன்னப் பறவை
# விலங்குகள் பட்டியல்

## ஆ

- ஆ
- ஆனை
- ஆடு
- ஆற்று நீர்நாய்
- ஆப்பிரிக்க காண்டா விலங்கு
- ஆப்பிரிக்க யானை
# விலங்குகள் பட்டியல்

## உ,

- உடும்பு
# விலங்குகள் பட்டியல்

## எ

- எருமை
- எலி
# விலங்குகள் பட்டியல்

## ஓ

- ஒட்டகம்
- ஒட்டகச் சிவிங்கி
- ஒராங்குட்டான்
- ஓநாய்
# விலங்குகள் பட்டியல்

## க

- கங்காரு
- கரடி
- கழுதை
- கடல் நாய், கடல் சிங்கம் ?, Sea lion
- காண்டாமிருகம்
- காட்டெருது - bison
- கீரி
- குதிரை
- குரங்கு
- குள்ள நரி
- குளவி
- குயில்
- கொடுங்கரடி
- கொரில்லா
- கோவாலா
- கோவேறு கழுதை
# விலங்குகள் பட்டியல்

## ச

- சிங்கம்
- சிம்பன்சி
- சிறுத்தை
- சிட்டுக் குருவி
- செம்மறியாடு, கிடா
- சருகுமான்
# விலங்குகள் பட்டியல்

## ந

- நரி
- நண்டு
- நத்தை
- நாய்
- நீர்யானை
- நீர்நாய் - Otter
# விலங்குகள் பட்டியல்

## ப

- பனிக்கரடி
- பன்றி
- பாண்டா
- பீவர்
- புள்ளிமான்
- புலி
- பூனை
- பொனொபோ
# விலங்குகள் பட்டியல்

## ம

- மரை
- மட்டக்குதிரை - Pony
- மான்
- மறிமான் - Antelope
- மாடு
- முள்ளம்பன்றி - Porcupine
- முதனி
- முயல்
- மூஸ், காட்டுமான்
# விலங்குகள் பட்டியல்

## ய

- யானை
# விலங்குகள் பட்டியல்

## ல

- லாமா
- லெமூர்
# விலங்குகள் பட்டியல்

## வ

- வரிக்குதிரை
- வேங்கை
- வெளி மான்
# வார்ப்புரு:தாவரவியல் பட்டியல்கள்

| <>'''தாவரவியல்
பட்டியல்கள்'''</> |  |
| --- | --- |
| <>மரங்கள் பட்டியல்</> |  |
| <>பூக்கள் பட்டியல்</> |  |
| <>கொடிகள் பட்டியல்</> |  |
| <>மூலிகைகள் பட்டியல்</> |  |
| <>மரக்கறிகள் பட்டியல்</> |  |
| <>தானியங்கள்</> |  |
| <>கீரைகள் பட்டியல்</> |  |
| <>பருப்புகள் பட்டியல்</> |  |
| <>பழங்கள் பட்டியல்</> |  |
| <>[[]]</> |  |
| <>[[]]</> |  |
| <>[[]]</> |  |
| <>[[]]</> |  |
| <>[ தொகு]</> | } |
# உலக செஞ்சிலுவை மற்றும் செம்பிறை நாள்

**உலக செஞ்சிலுவை மற்றும் செம்பிறை நாள்** (*International Red Cross and Red Crescent Day*) மே 8ஆம் நாளன்று அனைத்து நாடுகளிலும் கொண்டாடப்பட்டு வருகிறது.
முதலாவது நோபல் விருதைப் பெற்றவரும் செஞ்சிலுவைச் சங்கத்தின் ஆரம்பகர்த்தாவுமான ஹென்றி டியூனாண்ட் (*Henry Dunant*) அவர்களின் பிறந்த நாளான (மே 8, 1828) இந்நாள் 1948 ஆம் ஆண்டிலிருந்து சிறப்பு நாளாக அங்கீகரிக்கப்பட்டது.
# உலக செஞ்சிலுவை மற்றும் செம்பிறை நாள்

## வரலாறு

முதலாம் உலகப் போரின் பின்னர் சமாதானத்துக்கான தேவை உணரப்பட்டது. செக்கோசிலோவாக்கியாவில் சமாதானத்தை வலியுறுத்தி 1922 இல் ஈஸ்டர் திருநாளுக்காக மூன்று நாள் யுத்த நிறுத்தத்துக்கான வேண்டுகோள் விடப்பட்டது. இதுவே பின்னர் செஞ்சிலுவை மற்றும் செம்பிறை நாளாக அநுசரிக்கத் தூண்டுதலாக அமைந்தது. 1934 ஆம் ஆண்டு டோக்கியோவில் இடம்பெற்ற செஞ்சிலுவைச் சங்கத்தினரின் 15வது அனைத்துலக மாநாட்டில் இது கவனத்தில் எடுத்துக்கொள்ளப்பட்டது. இருப்பினும் 1948 ஆம் ஆண்டிலேயே இந்நாளை செஞ்சிலுவைச் சங்கத்தை ஆரம்பித்தவரான ஹென்றி டியூனண்ட்டின் நினைவாக ஆண்டுதோறும் கொண்டாடும் தீர்மானம் எடுக்கப்பட்டது. முதலில் இந்நாள் செஞ்சிலுவைச் சங்க நாள் என்றே அழைக்கப்பட்டது. எனினும் பின்னர் பல மாற்றங்களுக்குள்ளாகி 1984 இல் இருந்து இந்நாள் *உலக செஞ்சிலுவை மற்றும் செம்பிறை நாள்* என அழைக்கப்படுகிறது.
# அப்பைய தீட்சிதர்

**அப்பைய தீட்சிதர்** (1520 – 1593) தமிழ்நாட்டில் சிறந்த அத்வைத வேதாந்த பண்டிதராக வாழ்ந்து பல சாதனைகள் புரிந்தவர். பாமர மக்களுக்கெல்லாம் சிவ தத்துவத்தையும் அத்வைதத்தையும் புரிய வைப்பதற்காக தொண்டர்களைத் திரட்டி ஒரு இயக்கமே நடத்தியவர். பயணங்கள் பல செய்து வேதாந்தத்திலும் இலக்கியத்திலும் வாத-விவாதங்களில் தன் புலமையை நிலை நாட்டியிருக்கிறார். அவருடைய புகழ் வடநாட்டிலும் காசி வரையில் பரவி யிருக்கிறது. இந்து சமயத்தின் தூண்களான கருமம், பக்தி, ஆத்ம ஞானம் இவை மூன்றிற்கும் ஒரு இணையற்ற முன்மாதிரியாகவே இருந்து மறைந்தவர்.
# அப்பைய தீட்சிதர்

## பிறப்பும் இளமைக்காலமும்

அப்பைய தீட்சிதர் வடஆர்க்காட்டிலே வேலூருக்கு அப்பால் திரிவிரிஞ்சிபுரம் எனும் ஊரில் 1520இல் பிறந்தார். தந்தை இரங்கராச தீட்சிதர். இளம்வயதில் சிவதீட்சை பெற்று சிவமூல மந்திரத்தை முறைப்படி ஓதுபவராயிருந்தார்.
# அப்பைய தீட்சிதர்

## பரந்த நோக்கு

உண்மையான அத்வைதியாக இருந்த அவர் பரம்பொருளின் வெவ்வேறு பிரதிபலிப்புகளில் வேற்றுமை பார்க்கவில்லை. அவர் காலத்திற்குமுன் ஒரு நூற்றாண்டு காலமாக, வைணவ மதத்தாரிடமிருந்து சைவ சமயத்தைச் சேர்ந்தவர்கள் மீது எதிர்ப்புகளும் மறுப்புகளும் தொடர்ந்த வண்ணம் இருந்தது. இதனால் அவர் தன்னுடைய வாழ்க்கைக் குறிக்கோளில ஒன்றாக வாத-விவாதங்கள் மூலம் இத்தொல்லைக்கு ஒரு முடிவு கட்டிவிட வேண்டும் என்று தீர்மானம் செய்திருந்தார். எதிராளிகளுடைய வாதங்களும் வேதத்தையும் புராணத்தையும் அடிப்படையாகக் கொண்டதுதான் என்பதை அவர் உணர்ந்தது மட்டுமல்ல; “பிரம்மசூத்திரங்களே பல வித மாற்று அபிப்பிராயங்களுக்கு வழிகோலும்போது, மனிதர்கள் வெவ்வேறு அர்த்தங்களை உருவாக்குவதை யார் தடுக்கமுடியும்?” என்று அவரே சொல்வார். அவருடைய இப்படிப்பட்ட பரந்த நோக்குதான் எல்லா பிரிவுகளின் கொள்கைகளுக்கும் இடம்கொடுத்து சமரசம் செய்து வைப்பதில் தீவிரமாக ஈடுபட்டது.
# அப்பைய தீட்சிதர்

## 104 நூல்களை இயற்றியவர்

அப்பைய தீட்சிதர் வடமொழியில் உள்ள பல பிரிவுகளிலும் தேர்ச்சி பெற்றவர். சிறு வயதிலேயே வேதாந்தம், இயல், இலக்கணம் யாவற்றையும் நன்கு கற்றுத் தேர்ந்தவர். வேதாந்த விமர்சனம், தத்துவம், பக்தி இலக்கியம், இவைகளில் ஆய்வுகள் அனேகம் செய்து, பெரிதும் சிறிதுமாக 104 நூல்கள் எழுதியதாகத் தெரிகிறது. அவைகளில் இன்றும் 60 நூல்கள் புழக்கத்தில் உள்ளன. அவருடைய உயர்ந்த கவித்திறன் அவரது படைப்புகளில் தெரிகிறது.
# அப்பைய தீட்சிதர்

## எதிர்மறைத் தத்துவங்களிலும் வல்லவர்

அவருக்கு அத்வைத சித்தாந்தத்தில் அசைக்கமுடியாத நம்பிக்கை இருந்ததால், அவரால் மாற்று வேதாந்த தத்துவங்களில் கூட சிறந்த நூல்கள் எழுத முடிந்தது. அந்த மாற்று தத்துவ வல்லுனர்களே அவைகளை மெச்சி இவருடைய நூல்களை அவர்கள் தங்கள் சீடர்களுக்குப் பாட புத்தகமாக வைத்துள்ளனர். பிரம்மசூத்திரத்தின் நான்குவித தத்துவ உரைகளை எடுத்துக்காட்டும் வகையில் *சதுர்மதசாரம்* என்றொரு நூல் எழுதினார். அதில் *நயமஞ்சரி* அத்வைதத்தைப் பற்றியும், *நயமணிமாலை* ஸ்ரீகண்டமததைப் பற்றியும், *நய-மயூக-மாலிகா* இராமானுஜ சித்தாந்தத்தையும், *நய-முக்தாவளி* மத்வருடைய சித்தாந்தத்தையும் எடுத்து இயம்புகிறது. இந்நூல்களில் அவருடைய தராசுநிலை நேர்மையையும், உண்மையைத்தேடும் உள்ளார்ந்த முயற்சியையும் ரசித்து வைணவர்களும் மத்வ மதத்தவர்களும் முறையே *நய-மயூக-மாலிகா*, *நய-முக்தாவளி* இரண்டையும் அவரவர்களின் மத நூல்களாக ஆக்கிக் கொண்டார்கள்.
# அப்பைய தீட்சிதர்

## அத்வைதியா, சிவாத்வைதியா?

அவருடைய மனதிற்குள் அத்வைதம்தான் கடைநிலை உண்மை. ஆனாலும் அவருடைய தொழுகையெல்லாம் சிவனைக்குறித்தே இருந்தது. சிவாத்வைதப் பிரிவைச் சேர்ந்தவர்கள் அவரையும் தங்களில் ஒருவராகத்தான் நினைத்தார்கள். அதனால் அவருடைய மனதிற்குகந்த மதம் சிவாத்வைதமா, அத்வைதமா என்று தீர்மானமாகச் சொல்வது கடினம் என்பது உலக வழக்கு. சிவாத்வைதம் என்பது விஷ்ணுவுக்கு பதில் சிவனைக் கொள்ளவேண்டுமே தவிர மற்றபடி இராமானுஜருடைய விசிஷ்டாத்வைதம் போலத்தான்.
# அப்பைய தீட்சிதர்

## *சித்தாந்தலேச சங்கிரகம்*

அப்பைய தீட்சிதரின் வேதாந்த நூல்களில் மிகவும் பிரசித்தி பெற்றது *சித்தாந்த-லேச-சங்கிரகம்* என்ற அவருடைய சொந்தப் படைப்பு. இப்பெரிய நூலில் அத்வைத சித்தாந்தத்தின் எல்லா நெளிவு சுளுவுகளையும் ஒரே இடத்தில் கொண்டு வருகிறார். பாஷ்யங்களைப் படிக்கத் தொடங்கும் அத்வைத மாணவர்கள் யாவரும் இன்று இந்நூலில் தான் தொடங்குவார்கள். அத்வைதத்தினுள்ளே இருக்கும் பல பிரிவுகளின் கொள்கைகளும் இதனில் அலசப்பட்டு விடுகின்றன. ஏக-ஜீவ-வாதம், நாநாஜீவ-வாதம், பிம்பப் பிரதிபிம்பவாதம், ஸாக்ஷித்துவ-வாதம் முதலிய எல்லாமே விவரிக்கப்பட்டு அவைகளின் எதிர்வாதங்களும் தீட்சிதரின் அறிவுச் சாணையில் தீட்டப்பட்டு விடுகின்றன. அகிலமும் சம்மதம் என்பது போல் அவரே அந்த பரந்த நோக்கை நியாயப்படுத்தி விடுகிறார்: “உலகெல்லாம் மாயை என்பதை எல்லா அத்வைதிகளும் ஒப்புக்கொள்வதால், அம்மாய உலகத்திற்கு இவர்கள் வெவ்வேறு படங்கள் வரைவதினால் என்ன குறை வந்துவிடப் போகிறது?”
# அப்பைய தீட்சிதர்

## பரிமளம்

ஆதி சங்கரரின் பிரம்ம சூத்திர பாஷ்யத்திற்கு வாசஸ்பதி மிஸ்ரர் இயற்றிய ‘பாமதி’ என்ற உரை மிகவும் மதிக்கத் தக்கது. அதற்கு அமலானந்தர் என்பவர் *கல்பதரு* என்ற ஓர் நிரடலான உரை எழுதினார். இந்த கல்பதருவை எளிதாகப் புரிந்துகொள்ளும் முறையில் அப்பைய தீட்சிதர் எழுதிய *பரிமளம்* என்ற உரை பல்வேறு ஐயங்களை ஒருவாறு மிதப்படுத்தியது. மனிதனுடைய அஞ்ஞானம், பிரம்மத்திலிருந்து வந்ததா அல்லது ஜீவனிடமிருந்து வந்ததா என்பது அத்வைதத்தின் சிடுக்கான பிரச்சினை. இதற்கு ‘பாமதி’ உரையில் கொடுக்கப்பட்ட விளக்கமும், அத்வைதத்தின் இன்னொரு பிரிவான விவரணப் பிரிவில் கொடுக்கும் விளக்கமும் இரண்டையும் கருத்தில் கொண்டு அப்பைய தீட்சிதர் இரண்டு விளக்கமும் சம்மதமே என்ற முறையில் அவருடைய *சித்தாந்த லேச சங்கிரகம்* விளக்கியிருந்ததால், அவரது *பரிமளம்* பரிமளித்தது.
# அப்பைய தீட்சிதர்

## *சிவார்க்கமணி தீபிகை*

*பரிமளம்* அத்வைதத்தை அடிப்படையாககொண்டு எழுதப்பட்டது. ஸ்ரீகண்டரின் சிவ-விசிஷ்டாத்வைதத்தை ஒட்டி *சிவார்க்கமணி தீபிகை* என்ற இன்னொரு உரையையும் எழுதினார். இதுவும் பிரம்மசூத்திரத்திற்கு உரையாக எழுதப்பட்டதுதான். இதுவும் பரிமளமும் தான் அவருடைய மிகப்பெரிய உயரிய நூல்கள். சிவார்க்கமணி தீபிகையைக் கற்பதற்காக 500 மாணவர்களுக்கு வேண்டியதெல்லாம் செய்ய மான்யம் வழங்கியவர் வேலூர் அரசர் சின்ன பொம்ம நாயக்கர். வைஷ்ணவ எதிர்ப்புகளை நாடெங்கும் சந்திப்பதற்காகவே இம்மாணவர்களை ஒன்று சேர்த்தவர் தீட்சிதர்.
# அப்பைய தீட்சிதர்

## அத்வைதமும் மற்ற வேதாந்தப்பிரிவுகளும்

வைணவ எதிர்ப்புகளை சமாளிப்பதற்காக அவர் முழு மூச்சுடன் பலஆண்டுகள் நாடெங்கும் சென்று பேசியும் எழுதியும் உழைத்தார். பல அரசர்கள் – குறிப்பாக, தஞ்சை, வெங்கடகிரி, வேலூர், விஜயநகரம் மன்னர்கள் – அவருக்கு உதவி செய்தார்கள். தீட்சிதருடைய கணிப்பில் துவைதம் முதல் படி. விசிஷ்டாத்வைதம் அதற்கு அடுத்த மேல் படி. சிவாத்வைதமும் அத்வைதமும் கிட்டத்தட்ட ஒன்றாக அதற்கடுத்த கடைசிப்படி. சிவாத்வைதத்தை அடிப்படையாக வைத்து சூத்திரங்களுக்கு பாஷ்யம் எழுதிய ஸ்ரீகண்டர் ஆதி சங்கரருடைய கருத்துகளுக்கு இணையாக இருக்கும்படிதான் எழுதியிருக்கிறர் என்பது தீட்சிதருடைய முடிவு. குணங்களுடன் கூடிய பரமனை உபாசிப்பது குணங்களற்ற பரம்பொருளில் தான் கொண்டுவிடும். இதை நிலைநாட்டும் முறையில் *ஆனந்தலஹரி சந்திரிகா* என்ற நூலில் பற்பல வித்தியாசமான தத்துவங்களும் கடைசியில் சுத்தாத்வைதத்தை அணுகித்தான் முடியும் என்று நிறுவுகிறார்.
# அப்பைய தீட்சிதர்

## பெரிய யோகி

தீட்சிதருடைய கடைக்காலத்தில் அவருக்கு ஒருவித வயிற்று வலி அவரை மிகவும் வாட்டி வதைத்தது. அவர் சிறந்த யோக சக்திகள் உடையவராதலால், தியானம் செய்யவோ அல்லது யாராவது முக்கியப்பட்டவருடன் பேசவேண்டியிருந்தாலோ, அவர் ஒரு துண்டின்மேல் அந்த வலியை தன் மந்திர வலுவால் ஈர்த்து வைத்துவிட்டு, தன் வேலையில் ஈடுபடுவாராம். அப்பொழுது அத்துண்டு இப்படியும் அப்படியும் குதித்துக்கொண்டே இருக்குமாம். பிறகு வேலை முடிந்தவுடன் திரும்ப அந்த வலியை வாங்கிக் கொள்வாராம். தொல்வினையை எப்படியும் அனுபவித்துத்தான் ஆகவேண்டும் என்பதை நம்பினவர் அவர்.
# அப்பைய தீட்சிதர்

## ஆத்மார்ப்பண ஸ்துதி

*ஆத்மார்ப்பண ஸ்துதி* அவர் இயற்றிய நூல்களில் ஒன்று. இதை அவர் இயற்றிய விதம் வெகு விந்தையானது. ஆண்டவனிடம் தன்னுடைய பக்தி உண்மையானது தானா என்று தன்னையே பரிசோதனைக்குட்படுத்திக் கொள்கிறார். மயக்க நிலைக்கு எடுத்துச் செல்லும் ஒரு பழத்தைச் சாப்பிட்டு தான் மயக்கத்தில் சொல்வதை எல்லாம் அப்படியே எழுதி வைக்கும்படி தன் சிஷ்யர்களிடம் சொல்லிவைத்து, அந்த மயக்கத்தில் அவர் ‘உளறினது’ தான் 50 சுலோகங்கள் கொண்ட *ஆத்மார்ப்பண ஸ்துதி*.
# அப்பைய தீட்சிதர்

## துணை நூல்கள்

- N. Ramesan, Sri Appayya Dikshita 1972; Srimad Appayya Dikshitendra Granthavaliu Prakashana Samithi, Hyderabad, India
-
# வளையம் (கணிதம்)

இயற்கணித அமைப்பு<nowiki/>களில் அடிப்படையானவை மூன்று. குலம், **வளையம்**, மற்றும், களம். இவைகளில் குல-அமைப்பில் ஒரு வினைதான் உண்டு. மற்ற இரண்டிலும் ஒவ்வொன்றிலும் இரு வினைகள் உள்ளன. இவ்விரு வினைகளும் ஒன்றோடொன்று ஒத்ததாக இருக்க வேண்டும். இக்கருத்துகளின் அடிப்படையில் வளையம் வரையறுக்கப்படுகிறது. வளையத்தின் வரையறையை இன்னும் தனிப்படுத்தினால் கள-அமைப்பு உண்டாகும்.
# வளையம் (கணிதம்)

## உள்ளுணர்வுக் கண்ணோட்டம்

உள்ளுணர்ந்து பார்த்தோமானால் கணிதத்தில் அடித்தளத்தில் நான்கு வினைகள் உள்ளன: கூட்டல், கழித்தல், பெருக்கல், மற்றும் வகுத்தல். இவைகளில் கழித்தல் என்பது கூட்டலின் எதிர்மறை. அதே மாதிரி வகுத்தல் என்பது பெருக்கல் என்பதின் எதிர்மறை.  
கூட்டல், கழித்தலை மாத்திரம் வைத்து உண்டாக்கப்படுவது ‘குலம்’. ஒரே ஒரு வினையையும் அதன் எதிர்மறையும் கொண்டது.  
கூட்டல், கழித்தல், பெருக்கலை வைத்து உண்டாக்கப்படுவது ‘வளையம்’ இது இரு வினைகள் கொண்டது; ஆனால் முதல் வினைக்குத்தான் எதிர்மறை உள்ளது.  
கூட்டல், கழித்தல், பெருக்கல், வகுத்தல் ஆகிய நான்கையும் வைத்து உண்டாக்கப்படுவது ‘களம்’. இங்கு இரு வினைகள், இரண்டுக்கும் எதிர்மறைகள் உள்ளன.  
கணிதத்தில் எல்லாம் துல்லியமாகப் பேசப்படவேண்டியிருப்பதால் அப்பழுக்கில்லாத வரையறைகள் தேவைப்படுகின்றன.
# வளையம் (கணிதம்)

## வளையத்தின் வரையறை

ஒரு கணம் **R** உள்ளது. அதில் ‘+’ என்றும் ‘*’ என்றும் இரு வினைகள் இருப்பதாகக் கொள்வோம். பின் வரும் மூன்று நிபந்தனைகளுட்பட்டால் (**R** , ‘+’, ‘*’) ஒரு **வளையம்** என்று பெயர் பெறும்:  
(**R 1**) ‘+’ என்ற வினைக்கு **R** ஒரு ஏபீலியன் குலம் அல்லது பரிமாற்றுக் குலம். அதாவது, இவ்வினை சேர்ப்பு வினை, பரிமாற்று வினை, மற்றும், R இல் ஒற்றொருமை உண்டு, ஒவ்வொரு உறுப்புக்கும் நேர்மாறும் உண்டு.  
(**R 2**) ‘*’ வினை பின்வரும் மூன்று விதிகளுக்குட்பட்டது :  
(சேர்ப்பு / ஒட்டுறவு): **R** இலுள்ள எல்லா *a, b, c* க்கும், <math> a * (b * c) = (a * b) * c </math>  
(பரிமாறல்/மாற்றுறவு) : ** R** இலுள்ள எல்லா *a, b* க்கும் <math> a * b = b * a </math>  
(முற்றொருமை யுடன் கூடியது): **R** இல் *e* என்ற ஓர் உறுப்பு கீழ் உள்ள இயல்புடன் உள்ள்து:  
**R** இல் உள்ள எல்லா *a* க்கும் <math> e * a = a * e </math>  
(**R 3**) (*) வினை (+) வினையுடன் பங்கீட்டுக் கொள்கிறது (பிரித்தளிக்கிறது); அதாவது  
**R** இல் உள்ள எல்லா *a, b, c* க்கும்  
<math> a * (b + c) = a * b + a * c </math>  
<math> (a + b) * c = a * c + b * c </math>
# வளையம் (கணிதம்)

## எடுத்துக்காட்டுகள்

எல்லா முழு எண்களின் கணம் ***Z*** , சாதாரண கூட்டல், பெருக்கல் இவைகளுக்கு ஒரு வளையம் ஆகிறது.  
ஆனால் இயற்கை எண்களின் கணம் ***N***, கூட்டல், பெருக்கலுக்கு வளையம் ஆகாது. ஏனென்றால் அது முதலில் கூட்டலுக்கு ஒரு குலமே ஆகவில்லை; ஒற்றொருமை இல்லை, உறுப்புகளுக்கு நேர்மாறு இல்லை.  
[ *a, b* ] யிலிருந்து மெய்யெண்கணம் ***R*** க்குப்போகும் எல்லா தொடர் சார்புகளையும் C[a, b] என்ற கணம் ஆக்கினால், அதனில் இரு வினைகள் உள்ளன. ‘+’ என்ற புள்ளிவழிக் கூட்டல், ( . ) என்ற புள்ளி வழிப்பெருக்கல். இவைகளுக்கு அது ஒரு வளையம் ஆகிறது. இவ்வளையத்திற்கு **தொடர் சார்பு வளையம்** என்று பெயரிடலாம். இருபதாவது நூற்றாண்டில் தொடங்கப்பட்ட சார்புப் புகுவியல் (Functional Analysis) என்ற கணிதப்பிரிவில் இவ்வளையத்திற்கு முக்கியப் பங்கு உண்டு. உண்மையில் C[a, b] இல் வெவ்வேறு அமைப்புகள் இயக்கப்படலாம்.
# வளையம் (கணிதம்)

## பரிமாறா வளையம்

வளையத்தின் வரையறையில் (**R 2**) இல் சொல்லப்பட்டிருக்கும் பரிமாறல் நிபந்தனைக்கு ஒவ்வாத வளையங்களும் இருக்கலாம். அவைகளை **பரிமாறா வளையம்** என்பர்.  
வேறொரு மரபுப்படி, வளையத்தின் வரையறையில் (**R 2**) இல் பரிமாறல் நிபந்தனையைப் போடாமலேயே இருந்துவிடுவது. அம்மரபில் பொதுவாக வளையம் என்றால் அது பரிமாறா வளையம் தான். அப்பொழுது பரிமாறல் நிபந்தனைக்கொவ்வும் வளையங்களை **பரிமாறுவளையம்** என்பர்.  
பரிமாறா வளையத்திற்கு தரமான எடுத்துக்காட்டு எல்லா *n x n* அணிகளின் (matrices) கணம் தான். இவ்வளையத்தில் கூட்டல் என்பது அணிக்கூட்டல். பெருக்கல் என்பது அணிப்பெருக்கல். அணிப்பெருக்கல் ஒரு பரிமாறாப் பெருக்கல் என்பது குறிப்பிடத்தக்கது.
# தொடர் சார்பு வெளி (கணிதம்)

சார்புப் பகுவியல் (Functional Analysis) என்பது கணிதத்தில் இருபதாவது நூற்றாண்டில் தொடங்கப்பட்ட முக்கிய பிரிவு. 18, 19 வது நூற்றாண்டுகளில் சார்புகளைப்பற்றி நாம் அறிந்ததெல்லாம், இடவியல் சாதனத்தைக் கொண்டு சார்புகளையே புள்ளிகளாக்கி அவைகளுடைய வெளிகளில் பகுவியல் நடத்தினர். இதற்கெல்லாம் முதல் படிதான் **தொடர்சார்புவெளி** (Space of Continuous Functions).  
[*a, b*] என்ற இடைவெளியில் வரையறுக்கப்பட்ட எல்லா தொடர் சார்புகளுடைய கணம் **F** என்று கொள்வோம். அதாவது, **F** இலுள்ள உறுப்புகள் ஒவ்வொன்றும் ஒரு சார்பு *f : (a, b) → **R***. இங்கு ***R*** என்பது எல்லா மெய்யெண்களின் கணம்.  
*f, g* என்பவைகள் **F** இல் இரண்டு உறுப்புகளென்றால் *f + g* ஐ இப்படி வரையறுக்கலாம்:  
[*a, b*] இல் உள்ள ஒவ்வொரு *x* க்கும்,  
<math>(f + g)(x) = f(x) + g(x)</math>  
இதற்கு சார்புகளின் **புள்ளிவழிக் கூட்டல் ** என்று பெயர்.  
இக்கூட்டல் சேர்ப்புக் கூட்டல், பரிமாற்றுக் கூட்டல், என்ற நிறுவலெல்லாம் புகுவியலில் (Analysis) அரிச்சுவடி. மற்றும் கூட்டலுக்கு **F** க்குள் ஒரு முற்றொருமையும் உள்ளது. எப்படியென்றால்,  
*0* என்ற சார்பின் வரையறையைப்பார்:  
[*a, b*] இல் உள்ள ஒவ்வொரு *x* க்கும்,  
*0(x) = 0*.  
இப்பொழுது **F** இல் உள்ள ஒவ்வொரு *f* க்கும், *0 + f = f + 0*.  
மற்றும் ஒவ்வொரு *f* க்கும் ஒரு நேர்மாறு *-f* இருக்கிறது. அந்த நேர்மாறு *-f* என்னவென்பதற்கு ஒவ்வொரு *x* என்ற புள்ளியிலும் *-f* இனுடைய மதிப்பு என்னவென்று சொல்லவேண்டும். அது கீழுள்ள வரையறையில் அடங்கியுள்ளது.  
*[a, b]* இல் உள்ள ஒவ்வொரு *x* க்கும்,  
*(-f)(x) = - (f(x))*  
இந்த *-f* தான் *f* இன் நேர்மாறு. ஏனென்றால், நாம் இப்பொழுது * -f + f = 0 = f + (-f)* என்று எளிதில் காண்பித்துவிடலாம்.  
சார்புகளுக்குள் பெருக்கலுக்கும் இதே முறை தான். அதாவது, *f . g* ஐ  
[*a, b*] இல் உள்ள ஒவ்வொரு *x* க்கும்,  
<math>(f . g)(x) = f(x) . g(x)</math>  
என்று வரையறுக்கலாம்.  
புகுவியல் கோட்பாடுகளின்படி *f + g, f . g* இரண்டும் தொடர் சார்புகளே.  
ஆக, **F** என்ற கணத்தில், இருவினைகள் உள்ளன. முதல் வினைக்கு, அதாவது, சார்புகளின் கூட்டல் வினைக்கு **F** ஒரு எபெலியன் குலம் (Abelian Group) ஆகிறது. அது மட்டும் அல்ல இரு வினைகளுக்கும் **F** ஒரு வளையமே (Ring) ஆகிறது. இதற்கு **தொடர் சார்பு வளையம் ** (Ring of Continuous Functions) என்று பெயர்.
# தொடர் சார்பு வெளி (கணிதம்)

## தொடர் சார்பு இடவியல் வெளி

**F** என்ற வெளியில் ஒரு இடவியல் அமைப்பை உண்டுபண்ணலாம். மிக எளிதான வழி அதனில் ஒரு தொலைவை வரையறுப்பதே.  
தொலைவு வரையறை: **F** இல் *f, g* என்ற இரண்டு உறுப்புகள் (இவைகள் தொடர் சார்புகளே) இருந்தால்,  
d(f, g) = sup{|f(x) – g(x)| : x € [a, b]}  
இது ஒரு தொலைவு (distance metric) தான், அதாவது, தொலைவுக்கு வேண்டிய மூன்று நிபந்தனைகளையும் இது ஒப்புகிறது.  
இந்தத்தொலைவுடன் **F** ஒரு தொலைவு வெளி (metric space) ஆகிறது. அதனாலேயே இடவியல் வெளியாகவும் (Topological Space) ஆகிறது. அதனால் அருகாமை (Neighbourhood), ஒருங்கல் (convergence) முதலிய எல்லாம் இந்த வெளியில் சாத்தியமாகிறது. இதுதான் நுண்பியப்படுத்தப்பட்ட பகுவியலின் முதல் படி. இத்தொலைவு வெளிக்கு ஒரு நிலையான குறியீடு **C[a, b]** என்பது.  
ஆக, கணித மரபின் நுண்பிய வழக்கப்படி, சாதாரண எண்களைக்கொண்டு உண்டாக்கிய கூட்டல், கழித்தல் முதலிய வினைகளை இப்பொழுது சார்புகள் உலகமாகிற மேல் தளத்தில் செய்வதால் பல அரிய பெரிய நுணுக்கங்களைக் கண்டுபிடிக்கமுடிந்தது. அதோடு மட்டுமல்லாமல் அவைகளை கணித இயலர்களும் இயற்பியலர்களும் குவாண்டம் நிலையியக்க வியலிலும் (Quantum Mechanics) எடுத்துச்சென்று பயன்படுத்தி வெற்றி கண்டார்கள்.
# வளையத்தில் சீர்மம் (கணிதம்)

**வளையத்திற்குள் சீர்மம்** (*Ideal in a Ring*) என்பது ஒரு வளையத்தின் உட்கணமாகும். அத்துடன் அது வளையத்தின் கூட்டல் செயலியைப் பொறுத்த குலமாக இருப்பதோடு கீழுள்ள சிறப்புப் பண்பையும் பெற்றிருக்கும்:
:வளையம் R இன் ஒரு உறுப்பு x மற்றும் வளையத்தின் சீர்மம் I இன் ஒரு உறுப்பு y எனில் xy, yx இரண்டும் சீர்மத்தின் உறுப்புகளாக இருக்கும்.  
எடுத்துக்காட்டாக,
:முழு எண்களின் வளையம் Z இன் சீர்மமாக அதன் உட்கணமான இரட்டையெண்களின் கணம் இருக்கும்.
# வளையத்தில் சீர்மம் (கணிதம்)

## வரலாறு

வளையம் என்பது கணிதத்தில் ஒரு கணித அமைப்பு. அமைப்புகள் பல வகைப்படும். அவைகளில் இயற்கணித அமைப்பைச் சேர்ந்தது வளையம். **வளையத்திற்குள் சீர்மம் ** (Ideal in a Ring) என்ற கருத்து மிகப்பயனுள்ள கருத்து. 19வது நூற்றாண்டிலேயே டெடிகிண்ட் (1831 – 1916) இக்கருத்துக்களை எண்களுடைய கணங்களுக்குக் கையாண்டிருக்கிறார். இருபதாவது நூற்றாண்டின் தொடக்கத்தில் ஜெர்மனியில் கெட்டிங்கனில் ஹில்பர்ட்டுடன் ஆய்வுகள் செய்த நோய்தர் என்ற அம்மையாரின் பற்பல ஆய்வுகளிலிருந்து தோன்றிற்று நுண்பியப்படுத்தப்பட்ட இந்த சீர்மம் என்ற கோட்பாடு.